THE POET GRAY 
Cornua Aphis caudae et rostrum: saepe erigit alas; 
Deprimit has Chermes, dum saltat, pectore gibbo. 
Coccus iners caudae setas, voHtante marito; 
Thrips alas angusta gerit, caudamque recurvam. 
III. Lepidoptera 
Squamam alae, linguae spirara Lepidoptera jactant. 
Papilio clavam et squamosas subrigit alas. 
Prismaticas Sphinx antennas, medioque tumentes; 
At conicas gravis extendit sub nocte Phalaena. 
IV. Neuroptera 
Rete alae nudum, atque hamos Neuroptera caudae. 
Dente alisque potens, secat aethera longa Libella. 
Cauda setigera, erectis stat Ephemera pennis. 
Phryganea elinguis rugosas deprimit alas; 
Hemerinusque bidens: planas tamen explicat ille. 
Et rostro longo et cauda Panorpa minatur. 
Raphidia extento coUo setam trahit unam. 
V. Hymenoptera 
At vitreas alas, jaculumque Hymenoptera caudae, 
Foemineo data tela gregi, maribusque negata. 
Telum abdit spirale Cynips, morsuque minatur. 
(58) 
